Държавен вестник, бр. 37, 2016 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  37
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Този правилник се приема с решение 
на Висшия съдебен съвет по протокол № 19 
от 27.04.2016 г. на основание чл. 342, ал. 1 от 
Закона за съдебната власт. 
§ 2. За неуредените в този правилник въ-
проси относно назначаването на съдебните 
служители, прекратяването на трудовите до-
говори с тях и дисциплинарната отговорност 
се прилагат Кодексът на труда и Законът за 
съдебната власт. 
§ 3. Организацията на работа и конкретните 
функции на съдебните служители в отделните 
административни звена от администрацията 
на ВАС се уреждат и с вътрешни правила, 
издадени от председателя на ВАС. 
§ 4. В едномесечен срок от влизане в сила 
на този правилник председателят на ВАС ут-
върждава типови длъжностни характеристики 
за съответните длъжности.
§ 5. В едномесечен срок от влизане в 
сила на този правилник главният секретар 
извършва проверка за съответствието на за-
варените съдебни служители във Върховния 
административен съд с длъжностите по този 
правилник и изискванията за тях и представя 
писмен доклад на председателя на ВАС.
§ 6. В тримесечен срок от влизане в сила 
на този правилник длъжностните разписания 
и поименните щатни разписания на служите-
лите във ВАС и в учебните бази се привеждат 
в съответствие с изискванията му.
§ 7. Правилникът влиза в сила от деня 
на обнародването му в „Държавен вестник“. 
§ 8. Този правилник отменя Правилника 
за администрацията на Върховния админи-
стративен съд (ДВ, бр. 67 от 2013 г.). 
Представляващ ВСС: 
Димитър Узунов
3566
ИЗПЪЛНИТЕЛНА АГЕНЦИЯ 
ПО ГОРИТЕ 
КЪМ МИНИСТЕРСТВОТО 
НА ЗЕМЕДЕЛИЕТО И ХРАНИТЕ
Правилник за изменение на Устройствения 
правилник на Дирекция на Природен парк 
„Витоша“ (обн., ДВ, бр. 12 от 2012 г.; изм., 
бр. 28 от 2013 г., бр. 77 от 2014 г., Решение 
№ 12997 от 2.12.2015 г. на ВАС на РБ – бр. 7 
от 2016 г.; доп., бр. 22 от 2016 г.)
§ 1. В чл. 7 ал. 5 се отменя.
Заключителна разпоредба
§ 2. Правилникът влиза в сила от деня 
на обнародването му в „Държавен вестник“.
Изпълнителен директор: 
Тони Кръстев
3621
МИНИСТЕРСТВО  
НА ВЪТРЕШНИТЕ РАБОТИ
БЪЛГАРСКА НАРОДНА БАНКА
НАРЕДБА № 8121з-444 
от 3 май 2016 г.
за организацията и контрола по обезпечаване-
то на сигурността на банките и финансовите 
институции 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат орга-
низацията и контролът по обезпечаването на 
сигурността на банките и финансовите инсти-
туции и контролът по тяхното изпълнение.
(2) Сигурността се обезпечава чрез изгражда-
не на системи за физическа защита на банките 
и финансовите институции.
Чл. 2. Разпоредбите на тази наредба се 
прилагат по отношение обектите на банките 
и финансовите институции.
Чл. 3. (1) Лицата, които управляват и пред-
ставляват банките и финансовите институции, 
отговарят за прилагането на наредбата.
(2) Лицата по ал. 1 създават специализирано 
звено, което организира и контролира прила-
гането на изискванията на наредбата.
(3) Лицата по ал. 1 изпълняват лично задъл-
женията по прилагането на изискванията на 
наредбата, когато не е възможно да се създаде 
специализирано звено.
Г л а в а  в т о р а
ОБЩИ ИЗИСКВАНИЯ ЗА ОРГАНИЗИРАНЕ 
НА СИСТЕМИТЕ ЗА ФИЗИЧЕСКА ЗАЩИТА
Чл. 4. Банките и финансовите институции 
приемат:
1. инструкция за охрана, на базата на коя-
то се изготвя план за всеки охраняем обект, 
който съдържа:
а) данни за месторазположението, инфра-
структурата и особеностите на обекта, приле-
жащите помещения, сгради и територии;
б) кратко описание на вътрешния ред, про-
пускателния режим и задължения на персонала 
за физическа защита;
в) сили и средства за физическа защита;
г) план за действия при кризисни ситуации 
(нападение на обекта, терористичен акт, аварии, 
пожари, природни бедствия и т.н.);
д) ред за контрол по изпълнение на служеб-
ните задължения от персонала за физическа 
защита;
2. правилник за пропускателния режим;
3. инструкция за транспортиране на пари и 
ценности, когато транспортирането се извършва 
от банката или финансовата институция.